Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 65/06)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O ODOBRITVI STANDARDNE SPREMEMBE

„Côtes du Rhône“

PDO-FR-A0325-AM03

Datum obvestila: 25. november 2019

OPIS ODOBRENIH SPREMEMB IN RAZLOGI ZANJE

1. Trsni izbor

Specifikacija proizvoda ZOP „Côtes du Rhône“ je spremenjena v oddelku V „Trsni izbor“, da bi se dodali sorti couston N in caladoc N kot sekundarni sorti za proizvodnjo rdečih vin in vin rosé, pri čemer njun delež v trsnem izboru ne sme presegati 10 %.

Ti sorti vinske trte sta bili dodani po desetih letih poskusov v vinogradih ob primerjanju z dvema glavnima stranskima sortama vinske trte za ZOP „Côtes du Rhône“: carignan N in cinsault N. Cilj vključitve teh novih sort vinske trte v ZOP „Côtes du Rhône“ je bil, da se ohranijo bistvene lastnosti označbe ob upoštevanju značilnosti, povezanih z območjem. Ti sorti imata nezanemarljive prednosti v smislu odpornosti na vodni stres in sušo.

Enotni dokument je bil dopolnjen v točki „Sekundarne sorte vinske trte“, v katero sta bili dodani sorti couston N in caladoc N.

2. Območje v neposredni bližini

V odstavku 3 oddelka IV specifikacije proizvoda je bilo z dodanimi občinami v departmajih Drôme, Gard, Isère in Vaucluse dopolnjeno območje v neposredni bližini. Te občine so bile dodane, da bi se upoštevale obstoječe prakse proizvodnje vina. Vključitev teh občin omogoča ohranitev človeške skupnosti, ki je podrobneje predstavljena v točki o povezavi, obenem pa zagotavlja ohranitev ozemeljske kontinuitete območja v neposredni bližini.

V departmaju Drôme so dodane občine: Chamaret, Chantemerle-les-Grignan, Clansayes, Montaulieu, Saint Donat sur l’Herbasse in Valaurie.

V departmaju Gard: Argilliers, Beaucaire, Bellegarde in Collias.

V departmaju Isère: Les Côtes d’Arey.

V departmaju Vaucluse: Bédoin, Blauvac, Brantes, Crillon-le-Brave, Flassan, Malemort-du-Comtat, Methamis, Modène,Mormoiron, Saint-Pierre-deVassols, Savoillan in Villes-sur-Auzon.

Enotni dokument je bil posodobljen v točki Dodatni pogoji.

ENOTNI DOKUMENT

1. Ime proizvoda

Côtes du Rhône

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Mirna in suha vina (vsebnost fermentirnih sladkorjev <= 4 g/l).

Rdeča vina imajo sadne arome, so darežljiva in imajo dobro barvno intenzivnost, dolžina njihovega staranja pa je odvisna od vrste tal in zvrščanja sort vinske trte, ki ga določi proizvajalec na podlagi svojega znanja in spretnosti.

Vina rosé s sadnimi ali cvetličnimi aromami so v nekaterih predelih že zelo kmalu postala prepoznavna.

Bela vina imajo cvetlične arome in zaokrožen okus, ki ga včasih spremljajo eksotične note.

Najmanjši volumenski delež naravnega alkohola: 10,5 %.

Volumenski delež skupnega alkohola po obogatitvi <= 13 %.

Rdeča vina: vsebnost jabolčne kisline <= 0,4 g/l.

Druga merila so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) 16,33 Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Posebni enološki postopki

Razdalja med vrstami in med trsi

Pridelovalna praksa

Razdalja med vrstami je največ 2,50 metra. Vsako steblo trsa ima na razpolago največ 2,50 kvadratnega metra površine. Razmik med trsi v isti vrsti je med 0,80 metra in 1,25 metra.

Rez vinske trte

Pridelovalna praksa

Trsi se obrezujejo z največ šestimi rezniki na trs. Vsak reznik ima največ dve očesi. Obdobje oblikovanja za kordonsko obliko je največ dve leti: rez je enaka kot pri sorti viognier B.

Sorta viognier B se lahko obrezuje bodisi z največ osmimi očesi na rodnem lesu in enim ali dvema reznikoma z največ dvema očesoma bodisi z največ šestimi očesi na rodnem lesu in enim ali dvema reznikoma z največ dvema očesoma.

Namakanje

Pridelovalna praksa

Namakanje je dovoljeno.

S to prakso se ohranjajo značilnosti fizičnega in biološkega okolja, ki je bistveni element območja.

Pridelovalna praksa

Plastična zastirka je prepovedana.

Vsaka bistvena sprememba oblikovanosti terena in naravnega pedološkega zaporedja parcel, namenjenih proizvodnji zaščitene označbe porekla, je prepovedana.

Obogatitev

Poseben enološki postopek

Tehnike obogatitve z rektifikacijo so dovoljene za rdeča vina do koncentracije 10 %.

Pri obdelavi vin rosé je uporaba oglja za enološko uporabo dovoljena pri proizvajalcu vina, in sicer izključno za mošt iz stiskalnice in v deležu, ki ne sme biti večji od 20 % celotne količine vina, ki jo zadevni izvajalec proizvede v zadevni trgatvi.

b. Največji donosi

60 hektolitrov na hektar

6. Razmejeno geografsko območje

Trgatev ter proizvodnja in obdelava vina potekajo na ozemlju naslednjih občin:

— departma Ardèche: 31 občin;

— departma Drôme: 29 občin;

— departma Gard: 54 občin;

— departma Loire: 5 občin;

— departma Rhône: 4 občine;

— departma Vaucluse: 48 občin.

Seznam občin je na voljo v specifikaciji proizvoda z označbo.

7. Glavne sorte vinske trte

Piquepoul blanc B

Syrah N – shiraz

Ugni blanc B

Mourvèdre N – monastrell

Viognier B

Roussanne B

Clairette B

Grenache blanc B

Grenache N

Marsanne B

Bourboulenc B – doucillon blanc

8. Opis povezave

Vinogradi se raztezajo vzdolž ronskega jarka. Za podnebje je značilno delovanje mistrala, severnika, ki suši zrak in vinograde varuje pred napadi glivičnih bolezni, obenem pa zagotavlja veliko sonca in ustrezno količino padavin. Tako podnebje omogoča pridobivanje rdečih vin, ki imajo sadne arome, so darežljiva in imajo dobro barvno intenzivnost, dolžina njihovega staranja pa je odvisna od vrste tal in zvrščanja sort, vin rosé s sadnimi in včasih cvetličnimi aromami ter belih vin s cvetličnimi aromami in zaokroženim okusom, ki ga včasih spremljajo eksotične note. Znanje in spretnosti proizvajalcev v povezavi z območjem in regionalnim podnebjem vinom z označbo „Côtes du Rhône“ zagotavljajo identiteto in prepoznavnost.

9. Bistveni dodatni pogoji (pakiranje, označevanje, ostale zahteve)

Dodatna geografska imena

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

ime označbe se lahko dopolni z izrazom „primeur“ ali „nouveau“ (mlado) pri rdečih vinih in vinih rosé, ki izpolnjujejo pogoje, določene za ta izraz v tej specifikaciji proizvoda.

Na vinih z navedbo izraza „primeur“ ali „nouveau“ se obvezno navede letnik.

Večja geografska enota

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

na etiketi vin z označbo je lahko v skladu s pogoji, opredeljenimi s sporazumom, podpisanim med različnimi zadevnimi organi za zaščito in upravljanje, navedena večja geografska enota „Vignobles de la Vallée du Rhône“.

Območje v neposredni bližini

Pravni okvir:

nacionalna zakonodaja.

Vrsta dodatnega pogoja:

izjema v zvezi s proizvodnjo na razmejenem geografskem območju.

Opis pogoja:

območje v neposredni bližini, opredeljeno z izjemo za proizvodnjo in obdelavo vina, obsega ozemlje naslednjih občin:

— departma Ardèche: Alboussière, Arlebosc, Baix, Beauchastel, Bidon, Boffres, Bogy, Champis, Charmes-sur-Rhône, Cheminas, Colombier-le-Cardinal, Eclassan, Etables, Flaviac, Gilhac-et-Bruzac, Gras, Labastide-de-Virac, Peaugres, Plats, Le Pouzin, Quintenas, Rompon, Saint-Barthélemy-le-Plain, Saint-Cierge-la-Serre, Saint-Cyr, Saint-Georges-les-Bains, Saint-Laurent-du-Pape, Saint-Montan, Saint-Remèze, Saint-Romain-d’Ay, Saint-Romain-de-Lerps, Saint-Symphorien-sous-Chomérac, Saint-Vincent-de-Durfort, Savas, Soyons, Thorrenc, Vernosc-lès-Annonay, Vinzieux in La Voulte;

— departma Isère: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel in Vienne;

— departma Loire: Bessey, La Chapelle-Villars, Chuyer, Lupe, Maclas, Pélussin, Roisey in Saint-Romain-en-Jarez;

— departma Rhône: Les Haies, Loire-sur-Rhône, Longes, Sainte-Colombe in Saint-Romain-en-Gal;

— departma Vaucluse: Althen-les-Paluds, Aubignan, Le Barroux, Beaumont-du-Ventoux, Caderousse, Caromb, Carpentras, Cavaillon, Le Crestet, Entraigues-sur-la-Sorgue, Entrechaux, Lamotte-du-Rhône, Lapalud, Loriol-du-Comtat, Malaucène, Mazan, Monteux, Pernes-les-Fontaines, Le Pontet, Saint-Hippolyte-le-Graveyron, Saint-Léger-du-Ventoux in Le Thor;

— departma Drôme: Albon, Aleyrac, Allex, Ambonil, Andancette, Aubres, La Baume-de-Transit, Beausemblant, Benivay-Ollon, Bourg-lès-Valence, Chamaret, Chantemerle-les-Blés, Chantemerle-les-Grignan, Châteauneuf-de-Bordette, Châteauneuf-sur-Isère, Chavannes, Clansayes, Clérieux, Colonzelle, Condorcet, Donzère, Etoile-sur-Rhône, La Garde-Adhémar, Grane, Granges-les-Beaumont, Les Granges-Gontardes, Grignan, Laveyron, Loriol-sur-Drôme, Montjoux, Montoison, Montaulieu, Montségur-sur-Lauzon, La Motte-de-Galaure, La Penne-sur-l’Ouvèze, Pierrelatte, Pierrelongue, Le Poët-Laval, Les Pilles, Ponsas, Propiac, Roche-Saint-Secret-Beconne, Roussas, Saint-Barthélemy-de-Vals, Saint Donat sur l’Herbasse, Saint-Gervais-sur-Roubion, Saint-Paul-Trois-Châteaux, Saint-Rambert-d’Albon, Saint-Restitut, Saint-Uze, Saint-Vallier, Salles-sous-Bois, Solérieux, Teyssières, Triors, Valaurie, Valence in Veaunes;

— departma Gard: Les Angles, Argilliers, La Bastide-d’Engras, Beaucaire, Bellegarde, La Capelle-et-Masmolène, Collias, Flaux, Le Garn, Goudargues, Issirac, Jonquières-Saint-Vincent, Meynes, Montfaucon, Saint-André-de-Roquepertuis, Saint-Bonnet-du-Gard, Saint-Christol-de-Rodières, Saint-Laurent-la-Vernède, Salazac, Sernhac, Vallabrix, Verfeuil in Vers-Pont-du-Gard.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-638435af-cee8-4881-a10c-9ab97b3af3da

(1) UL L 9, 11.1.2019, str. 2.